промяна в наличността на данните в резултат от използване на нови видове измервателни уреди, методи за вземане на проби или методи за анализ или поради други причини, и тази промяна води до по-голяма точност при определянето на емисиите;
 в)
 ако бъде установено, че данните, произтичащи от прилаганата преди методика за мониторинг, са неверни;
 г)
 ако промяната в плана за мониторинг би подобрила точността на докладваните данни, освен ако това е технически неосъществимо или е свързано с неоправдани разходи;
 д)
 ако планът за мониторинг не съответства на изискванията на настоящия регламент и компетентният орган поиска от съответния оператор на инсталация или на въздухоплавателно средство да го измени;
 е)
 ако изменението е необходимо в отговор на предложения за подобряване на плана за мониторинг, направени в доклада от проверката.
 Член 15
 Одобряване на промени в плана за мониторинг
 1. Операторът или на въздухоплавателно средство уведомява компетентния орган за всякакви предложения за изменения в плана за мониторинг без излишно забавяне.
 Компетентният орган обаче може да позволи на оператора или на въздухоплавателно средство да съобщава за промените в плана, които не са съществени по смисъла на параграфи 3 и 4, до 31 декември на същата година.
 2. Всяко съществено изменение на плана за мониторинг по смисъла на параграфи 3 и 4 подлежи на одобрение от компетентния орган.
 Ако компетентният орган счете, че дадено изменение е несъществено, той без излишно забавяне уведомява за това оператора или оператора на въздухоплавателно средство.
 3. Съществените изменения на плана за мониторинг за инсталация включват:
 а)
 промени в категорията на инсталацията, когато те изискват промени в методиката за мониторинг или водят до промяна на приложимото ниво на същественост съгласно член 23 от Регламент за изпълнение (ЕС) 2018/2067;
 б)
 независимо от посоченото в член 47, параграф 8, промени във връзка с въпроса дали инсталацията се счита за инсталация с малки емисии;
 в)
 промени по отношение на източниците на емисии;
 г)
 промяна от изчислителни към измервателни методики или обратно, или от непряка методика към методика на основа на нива за определяне на емисиите или обратно;
 д)
 промяна в прилаганото ниво;
 е)
 въвеждане на нови пораждащи емисии потоци;
 ж)
 промяна в категоризацията на пораждащите емисии потоци — между големи, малки и незначителни пораждащи емисии потоци, когато такава промяна изисква промени в методиката за мониторинг;
 з)
 промяна във възприетата стойност на изчислителен коефициент, ако тази стойност следва да бъде посочена в плана за мониторинг;
 и)
 въвеждането на нови методи или промени в съществуващите методи, свързани с вземане на проби, анализ или калибриране, когато това оказва пряко влияние върху точността на данните за емисиите;
 й)
 прилагане или адаптиране на методика за количествено определяне на емисиите, дължащи се на изтичания от места за съхранение.
 4. Съществените промени в плана за мониторинг на оператор на въздухоплавателно средство включват:
 а)
 По отношение на плана за мониторинг за емисиите:
 i)
 промяна в стойностите на емисионните фактори, заложени в плана за мониторинг;
 ii)
 промяна на използваните изчислителни методи, посочени в приложение III, или преминаване от изчислителен метод към метод за приблизителна оценка съгласно член 55, параграф 2 или обратно;
 iii)
 въвеждане